|  |  |  |  |
| --- | --- | --- | --- |
| JLPR(R)S: | **OPĆINA ČEPIN** | OIB: | 64176613943 |
| Pošta i mjesto: | 31431 Čepin | MB: | 02547708 |
| Adresa sjedišta: | Kralja Zvonimira 105 | RKP: | 35468 |
| Šifra županije: | 1 | IBAN: | HR5123600001806500001 |
| Šifra općine: | 065 |  |  |
| Šifra djelatnosti: | 8411 | Razina: | 22 |
| Razdoblje: | 2025-03 |  |  |

BILJEŠKE UZ FINANCIJSKE IZVJEŠTAJE

**Za razdoblje od 1. siječnja do 31. ožujka 2025. godine**

PRAVNI OKVIR

**Bilješka broj 1**

Temeljni zakon koji uređuje poslovanje obveznika primjene proračunskog računovodstva je Zakon o proračunu (NN 87/08, 136/12, 15/15, NN 144/21)

Temeljni računovodstveni propisi proračunskog računovodstva koji će se primjenjivati za 2025. godinu su

* Pravilnik o proračunskom računovodstvu i računskom planu (NN 124/14, 115/15, 87/16, 3/18 i 126/19, 185/20, 158/23, 154/24)
* Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18, 126/19 i 145/20 i 32/21, 37/22, 52/25)

Uz temeljni Zakon o proračunu, moraju se uvažavati i drugi zakoni koji određuju poslovanje proračuna i proračunskih korisnika

* Zakon o izvršavanju Državnog proračuna Republike Hrvatske za 2024. godinu (NN 117/19, 32/20, 42/20, 58/20,135/20, 140/21, 149/23)
* Pravilnik o proračunskim klasifikacijama (NN br. 26/10, 120/13, 1/20)
* Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja registra proračunskih i izvanproračunskih korisnika (NN, br. 128/09, 142/14, 23/19 i 83/21)
* Podaci iz Registra proračunskih i izvanproračunskih korisnika (NN br. 68/15, 50/16, 51/17, 51/18, 60/20)
* Upute Ministarstva financija: Okružnica o predaji i konsolidaciji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 01. siječnja do 31. ožujka 2025. godine (KLASA: 400-02/25-01/14, URBROJ: 513-05-03-25-1 od 3. travnja 2025.).
1. **BILJEŠKE uz obrazac PR-RAS**

Izvještaj o prihodima i rashodima, primicima i izdacima za razdoblje 1. siječnja do 31. ožujka 2025.

**Bilješka broj 2**

Račun 61 Prihodi od poreza

Veći su za 13,7% zbog povećanja broja obveznika i zbog povećanja osnovice za obračun plaće

Račun 6331 Tekuće pomoći proračunu i izvanproračunskim korisnicima iz drugih proračuna

Prihodi su veći u odnosu na prethodno razdoblje za 22,2% zbog većih prihoda od fiskalne održivosti dječjih vrtića (zbog većeg broja djece u Dječjem vrtiću Zvončić)

Račun 6332 Kapitalne pomoći iz državnog proračuna

Sredstva u iznosu od 22.632,00 EUR iz prethodnog razdoblja (ugovor s MRRFEU za projekt 09-F-DI-0284/23-14 Rekonstrukcija dječjeg igrališta u Čepinu) odnose se na završeni projekt te u ovom razdoblju nije bilo prihoda

Račun 6353 Pomoći fiskalnog izravnanja

Prihodi su veći za 9,4% prema Odluci o udjelu sredstava fiskalnog izravnanja (NN 155/24)

Račun 638 Pomoći temeljem prijenosa EU sredstava

U prethodnom razdoblju prihodi se odnose na projekt Izgradnja komunalne infrastrukture u Gospodarskoj zoni Čepin u iznosu 86.905,37 EUR i sredstva u iznosu od 191.917,50 EUR temeljem ugovora za izradu projektno-tehničke dokumentacije za utvrdu Kolođvar.

U ovom razdoblju prihodi se odnose na projekt Zaželi II u iznosu 38.607,66 EUR i prekograničnu suradnju HR-BiH u iznosu 14.224,00 EUR.

Račun 652 Prihodi po posebnim propisima

Prihodi su veći u prethodnom razdoblju zbog isplate naknade Hrvatskog telekoma za pravo služnosti u iznosu od 41.531,14 EUR jer u 2023. godini nije bilo uplate.

Račun 6531 Komunalni doprinosi

Prihodi su manji u odnosu na prošlu godinu jer su u 2024. godini izgrađeni veći građevinski objekti na području općine Čepin (hotel i poliklinika) te u ovom razdoblju takvih građevina nije bilo

Račun 6532 Komunalne naknade

Prihodi su manji u ovom razdoblju jer su uplatnice za komunalnu naknadu poslane pred kraj prvog kvartala

**Bilješka broj 3**

Račun 3111 Plaće za redovan rad

Rashodi su veći zbog provođenja programa Zaželi II u kojem je zaposleno 27 žena, te rasta minimalne plaće

Račun 3222 Materijal i sirovine

Rashodi su veći zbog zbog potrošnog materijala za projekt Zaželi II (Saponia)

Račun 3223 Energija

Rashodi su veći za 63,4% zbog većih računa za struju i plin općinskih objekata (u Sali Hrvatski dom su smješteni polaznici Dječjeg vrtića Zvončić zbog radova na zgradi vrtića)

Račun 3231 Usluge telefona, interneta, pošte i prijevoza

Rashodi su veći zbog slanja novih rješenja za naknadu za uređenje voda za Hrvatske vode

Račun 3233 Usluge promidžbe i informiranja

Rashodi su veći za 64,2% zbog povećanja mjesečnih cijena po ugovorima za promidžbu te projekta Zaželi II (odjeća s tiskom)

Račun 3234 Komunalne usluge

Rashodi su veći zbog povećanog obujma obavljanja usluga i povećanja cijena usluga

Račun 3237 Intelektualne i osobne usluge

Rashodi su veći zbog povećanja cijena savjetodavnih i odvjetničkih usluga, koprodukcije s HNK u Osijeku za Balet „Jela“, započinjanja projekta izgradnje Vatrogasnog doma te vode i odvodnje na području Naselja prijateljstva

Račun 3239 Ostale usluge

Rashodi su veći za 46,2% zbog naplate usluga Porezne uprave u iznosu 1% prihoda od poreza na dohodak te zbog održavanja nogometnog igrališta NK Čepin

Račun 329 Ostali nespomenuti rashodi poslovanja

Rashodi su veći u odnosu na prethodno razdoblje za 39,5% zbog povećanja osnovice za obračun naknade dužnosnicima, zbog povećanja premija osiguranja i police javne odgovornosti, te plaćanja po rješenju Fonda za zaštitu okoliša i energetsku učinkovitost koje je plaćeno početkom 2025. godine za 2024., te dodatnih troškova za završetak sportske dvorane (pvc platno)

Račun 34 Financijski rashodi

Rashodi su niži jer se u 2025. godini otplaćuju kamate za jedan kratkoročni kredit dok su u 2024. godini bila dva kratkoročna kredita (račun 342). Račun 343 je viši u odnosu na prethodno razdoblje zbog naknada za obradu kredita kod HBOR-a za dugoročno zaduženje

Račun 35 Subvencije

U prethodnom razdoblju subvencije obrtnicima (Dječji obrt Sunce) knjižene su na račun 3523, a u 2025. godini rashodi se knjiže na račun 3722 sukladno novom Pravilniku o proračunskom računovodstvu i Računskom planu

Račun 3661 Tekuće pomoći proračunskim korisnicima drugih proračuna

Rashodi su veći jer su u prethodnom razdoblju rashodi za Dječji vrtić Osijek knjiženi su na račun 3811, a u 2025. godini rashodi se knjiže na račun 3661 sukladno novom Pravilniku o proračunskom računovodstvu i Računskom planu.

Rashodi su veći i zbog započinjanja projekta Edukativne, kulturne i sportske aktivnosti djece predškolske dobi i djece od I. do IV. razreda osnovnih škola

Račun 3672 Prijenosi proračunskim korisnicima iz nadležnog proračuna za financiranje rashoda poslovanja

Odnose se na rashode proračunskih korisnika Centar za kulturu, Javna vatrogasna postrojba i Dječji vrtić Zvončić Čepin, a veći su zbog povećanja plaća i usklađivanja sa zakonom

Račun 3721 Naknade građanima i kućanstvima u novcu

Rashodi se odnose na mjere demografske obnove, stipendije, naknade za novorođenu djecu, isplate uskrsnica umirovljenicima, a veći su zbog knjiženja rashoda za stipendije u 2025. godini koje se odnose i na 2024.

Račun 3722 Naknade građanima i kućanstvima

Odnose se na financiranje prijevoza učenika i studenata, nezaposlenih i sufinanciranje opće kartice, subvenciju članarine u knjižnici za mještane Općine Čepin, te rashode za dječje vrtiće (koji se u 2025. knjiže na 3722)

Račun 3811 Tekuće donacije u novcu

Rashodi su veći zbog isplata vjerskim zajednicama 21.887,50 EUR, te isplata Područnoj vatrogasnoj zajednici Čepin i Gradskom crvenom križu Osijek (u prethodnom razdoblju nisu provedene isplate, a u ovom jesu)

Račun 3821 Kapitalne donacije neprofitnim organizacijama

Rashodi su veći zbog kapitalnih donacija u ovom razdoblju za udruge na području općine

Račun 3865 Kapitalne pomoći trgovačkim društvima i obrtnicima po prptestiranim jamstvima u tuzemstvu i inozemstvu

Rashodi se odnose na plaćanje glavnice i kamata za Projekt Osijek trgovačkom društvu Vodovod d.o.o.

**Bilješka broj 4**

Račun 7111 Zemljište

Rashodi se odnose na prodaju oranica i neplodnog zemljišta po objavljenom natječaju

Račun 4111 Zemljište

Odlukom Općinskog vijeća kupljeno je zemljište u Kolodvorskoj ulici

Račun 4212 Poslovni objekti

Rashodi su veći zbog izvođenja radova energetske obnove na zgradi Dječjeg vrtića Zvončić, projektne dokumentacije rekonstrukcije i nadogradnje ljetnikovca Speiser, energetske obnove zgrade stare općine te zbog radova na sportskoj dvorani

Račun 4213 Ceste, željeznice i ostali prometni objekti

Rashodi su veći zbog postupka javne nabave za biciklističko-pješačku stazu u Ulici B.J.Jelačića

Račun 4214 Ostali građevinski objekti

Rashodi su veći zbog dogradnje dječjeg igrališta u Čepinskim Martincima

Račun 422 Postrojenja i oprema

Rashodi su povećani jer su kupljena nova računala i stolovi, postavljeni su videonadzori te montaža klima uređaja

Račun 4263 Umjetnička, literarna i znanstvena djela

Rashodi se odnose na izradu projektne dokumentacije (biciklističke staze)

Račun 451 Dodatna ulaganja na građevinskim objektima

Rashodi se odnose na radove u prostorijama KUD-a te priključak HEP-a

Račun 8422 Primljeni krediti od kreditnih institucija u javnom sektoru

Rashodi se odnose na troškove plaćene iz dugoročnog kredita HBOR-a za energetsku obnovu zgrade Dječjeg vrtića Zvončić

Račun 5443 Otplata glavnice primljenih kredita

Odnosi se na povrat glavnice kratkoročnog kredita u iznosu od 187.500,00 EUR

Račun 5445 Otplata glavnice primljenih zajmova

Odnosi se na otplatu glavnice OTP leasinga 18.-23. rata

1. **BILJEŠKE uz obrazac OBVEZE**

Obveze za razdoblje 1. siječnja do 31. ožujka 2025**.**

**Bilješka broj 5**

Obveze na početku izvještajnog razdoblja iznose 3.227.833,78 EUR, a na kraju 3.332.295,96 EUR. Dospjele obveze iznose 209.838,78 EUR, nedospjele obveze odnose se na obveze za rashode poslovanja za račune i obračune koji dospijevaju na plaćanje nakon 31.03.2025. godine u ukupnom iznosu 3.122.457,18 EUR: za rashode poslovanja 265.817,01 EUR, za nabavu nefinancijske imovine 211.056,85 EUR, za kratkoročne kredite 125.000,00 EUR, za leasing 14.570,30 EUR i dugoročni kredit 2.113.355,46 EUR, međusobne obveze subjekata općeg proračuna 20.013,85 EUR i 114.477,81 EUR obveze za predujmove, depozite, jamčevne pologe i tuđe prihode.

 OPĆINSKI NAČELNIK

 Dražen Tonkovac